kardosdrur/scandi-wiki huggingface dataset:
Dolly (køretøj)

En dolly er en enhed der bruges til at koble en sættevogn sammen med en lastbil der ikke er opbygget til at køre med sættevogne, eller til at koble flere sættevogne efter hinanden i de såkaldte road trains eller modulvogntog.

Dollyer er mest kendt fra Australien, USA, Sverige, Finland på grund af mediernes fremvisning af de lange vogntog i disse lande. Men man behøver dog ikke tage ud af landet for at støde på dem i virkeligheden og i stor udstrækning, idet dansk lovgivning tillader de såkaldte modulvogntog på 25,25 m i længden og 60 tons totalvægt på motorvejsnettet og visse specifikke ruter til terminaler og industri.
Disse vogntog samles på flere forskellige måder, og en af dem er at lade en almindelig lastbil med dolly trække en sættevogn. Denne løsning civer typisk 8-9 m ekstra ladlængde i forhold til en trækker/trailer-opstilling.

Opbygning
En dolly har foran en tilkoblingsanordning så den kan spændes fast på køretøjet foran. hertil hører også luftslanger, elektriske kabler og eventuelt olieslanger hvis sættevognen har hydrauliske funktioner. Disse kabler og slanger videreføres direkte til den påkoblede sættevogn; dog skal dollyen i de fleste lande have lygter.

Chassiset er opbygget med et passende antal aksler i forhold til opgave og lovkrav. I Skandinavien ses oftest to aksler. Oven på chassiset monteres en skammel, der er den hesteskolignende plade sættevognen låses fast i. Kabler til sættevognen monteres normalt foran skamlen. Bagpå har dollyen diverse lygter samt nummerplade i de fleste lande.

Skandinavien
I Skandinavien bruges kun den ovenfor forklarede opbygning, dog med varierende akselantal. Dollyer bruges i Sverige og Finland, og nu også i Danmark og Norge efter indførsel af modulvogntog som en forsøgsordning.

USA
USA benytter tre typer dollyer:
 Convertor dolly eller A-dolly, der er som beskrevet ovenfor.
 C-dolly, der har to sammenkoblinger ved siden af hinanden, og som derfor ikke kan dreje i forhold til det forankørende køretøj. Dette kompenseres dog ofte ved at mindst en af akslerne kan styre.
 Low Loader dolly, der har såkaldt svanehals og som skal påkobles en sættevognsskammel. Formålet med denne opbygning er at fordele hovedbolttrykket mellem det trækkende køretøj og dollyen for at mindske sliddet på vejen (hovedbolttrykket er det akseltryk der overføres fra sættevognen via hovedbolten til det køretøj vognen hviler på). Denne type bruges ofte til blokvogne, som USA har strenge lovkrav til angående akseltryk.

Australien
A-dollyer bruges meget til road trains i Australien. Normalt har de to eller tre aksler. I daglig tale kaldes de ofte road train dollys.

C-dolly-designet er ikke tilladt i Australien, da loven kræver et led mellem akselgrupper.

Low Loader dollyer bruges i stor stil til blokvogne der transporterer maskineri til miner og lignende.

Se også
 Modulvogntog
 Road train
 Sættevogn

Eksterne links
 Diagrammer der viser A-dolly, C-dolly samt den ikke-nævnte B-train mulighed.  

Godstransport
Finlandia-prisen

Finlandia-prisen (, ) er Finlands Bogstiftelses årlige litteraturpris, som tildeles en finsk eller finlandssvensk roman. Prisen har været uddelt siden 1984 og i 2006 var prisen på 26.000 euro. Fra og med 2008 er prissummen hævet til 30.000 euro. Den var tidligere været tildelt en hvilken som helst type af skønlitteratur, men siden 1993 har den kun kunnet tildeles romaner. Samtidigt ændredes reglerne, så kun én person blandt udvalgskomitéen på tre personer, der har valgt de 3-6 kandidattitler.

Finlandia Junior-prisen ( Finlandia Junior-priset,  Finlandia Junior –palkinto) indstiftes i 1997 og uddeles årligt til en finsk forfatter af børne- og ungdomslitteratur. Fakta Finlandia-prisen ( Fack-Finlandia-priset,  Tieto-Finlandia -palkinto) har siden 1989 været tildelt prisværdige finske fakta- og lærebøger.

Finlandia-prisen er den litteraturpris i Finland, der får mest opmærksomhed. Tildelingen af Finlandia-prisen påvirker oftest betydeligt for salget af de kandiderende titler og frem for alt det prisbelønnede værk.

Prismodtagere

Finlandia-prisen

Finlandia Junior-prisen

Fakta Finlandia-prisen

Noter

Eksterne henvisninger 
 http://www.kustantajat.fi/sv/finlandsbokstiftelse/priserna/ 

Litteraturpriser fra Finland
Litteratur fra Finland
Jørn Bach

Jørn Bach (født 27. juli 1957 i Ribe) er en dansk tidligere fodboldspiller, som også har haft en karriere som fodboldtræner.

Spillerkarriere 
Som aktiv fodboldspiller spillede Bach for Esbjerg fB, og er med 325 kampe den spiller som har spillet femtendeflest kampe for klubben gennem tiden. Han er med sine 49 mål den som har scoret tolvteflest mål for Esbjerg fB.

Bach var som aktiv med til at vinde bronze (1977), sølv (1978) og guld (1979) i kampen om Danmarksmesterskabet. Desuden var han med til at spille klubben i pokalfinalen i 1985.

Trænerkarriere 
Som træner har Jørn Bach stået for holdene Rødding IF, Vejen, Sædding-Guldager, og var cheftræner for Esbjerg fB fra 1993 til 1997. Han har desuden i en årrække været instruktør i JBU.
Har fra 1. januar 2010 - 2013 været træner for Varde Idrætsforening, der dengang spillede i 2. division vest.

Eksterne henvisninger 

 EfB's Jørn Bach ny træner i Varde, JydskeVestkysten, 17/12-2009

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Personer fra Ribe
Internettets sidste side

Der eksisterer adskillige websider på internettet , som hævder at være internettets sidste side. Som regel indeholder "internettets sidste side" ingen links. De er oprettet med formålet at være en vittighed.

I samme genre er Turn Off The Internet (sluk internettet), som ikke kun er "internettets sidste side", men angiveligt også tillader dig at slukke hele internettet ved at klikke med musen.

En parodi på vittigheden "internettets sidste side" er internettets første side, hvorimod denne side Middle Page of the Internet ser ud til på seriøs måde at lave en selvstabiliserende www-side, der er i stand til at lave nødvendige justeringer, med henblik på at være i midten af World Wide Web.

Nogen har også lavet internettets ende.

Stringent set er sådanne sider den første eller sidste side af World Wide Web, ikke hele internettet. World Wide Web er jo kun en del af internettet.

Kilder/referencer 

Underholdningsnetsteder
Humor
Kim Ilsø Larsen

Kim Ilsø Larsen (født 22. maj 1951) er en dansk tidligere fodboldspiller og fodboldtræner.

Som aktiv fodboldspiller spillede Kim for Esbjerg fB's, hvor han nåede op på 120 kampe. Han var med til at pokalturneringen i 1976 og bronze i Danmarksmesterskabet det følgende år.

Kim Ilsø Larsen var træner for Esbjerg fB's 2. divisionshold indtil og med 2006. Han førte holdet fra Danmarksserien til 2. division i 2004, hvori holdet blev nummer 1 i den efterfølgende sæson 2005/2006. Holdet lå også nummer 1 midt i sæsonen 2006/2007, da han overlod trænerroret til Jørn Bach.

Kim stod for EfB's U/21-hold i 2004, hvor holdet hentede DM-guld, og han stod for samme hold i 2005, hvor det blev til DM-sølv.

Udenfor fodboldbanen underviste Kim på Rørkjær Skole i Esbjerg, han er nu pensioneret. 

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Quintanilla de Onsoña

Quintanilla de Onsoña er en by i det centrale Spanien i provinsen Palencia. Byen har et indbyggertal på .

Referencer

Eksterne henvisninger 

 Quintanilla de Onsoña 
 Más Información de Quintanilla 

Byer i Castilla y León
Michael Pedersen (fodboldspiller)

Michael "Mex" Pedersen (født: 11. juni 1963) er en dansk tidligere fodboldspiller. Han står midlertidigt i spidsen for Danmarks U/17-fodboldlandshold.

Som aktiv fodboldspiller spillede han for bl.a. for Esbjerg fB, hvor han med 377 kampe og 159 mål er den spiller, som har spillet syvendeflest kampe for klubben, og han er den mest scorende spiller i klubben gennem tiden. 

Udover EfB har han spillet i Osasuna i Spanien samt Ikast FS (DM-Bronze i 1990).

Han blev kåret som Årets profil i 2. division i 1995 og blev valgt som årets spiller i EfB i sæsonen 1996/1997.

Tilnavnet "Mex" fik han i ungdomsårene tildelt af en træner i Esbjerg idet Michael havde boet i Mexico i en periode pga. faderens arbejde. På holdet var der flere, der hed Michael, så han blev "Michael Mexico" – hvilket hurtigt bare blev til det mundrette "Mex".

Spillerkarriere:
 1982-1985: Esbjerg fB
 1986-1987: Osasuna (ca. 40 kampe/2 sæsoner). Var den første udenlandske spiller i Osasuna. 
 1988-1989: Esbjerg fB
 1989-1991: Ikast FS (ca. 85 kampe)
 1992-1999: Esbjerg fB

Som fodboldtræner var Michael assistent og talenttræner i EfB under Viggo Jensen i 2000. I 2001 (DM-sølv) og 2002 var han ynglingeligatræner i samme klub, endelig var han fra 2003 til 2005 centertræner for U/15 og U/16 under JBU.

I august 2015 blev han midlertidigt sammen med Lars Lungi Sørensen ansvarlig cheftrænerduo for EfB efter fyringen af Niels Frederiksen.

Michael Pedersen færdiggjorde sin uddannelse som elitetræner med a-licens i 1997.

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Kaj Stefansen

Kaj Stefansen (født 25. april 1968) er en dansk tidligere professionel fodboldmålmand, nu målmandstræner i FC Fredericia

Aktiv målmandskarriere:
 Ikast FS
 Silkeborg IF
 Vidar Stavanger (Norge)
 Herning Fremad
 Buffalo Blizzards (USA)
 FC Midtjylland
 Esbjerg fB

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Fodboldspillere fra FC Midtjylland
The Blinding EP

The Blinding er en EP fra det engelske indie-rockband Babyshambles. EP'en blev udgivet d. 4. december 2006.

Numre
Alle sange er skrevet af Pete Doherty, alt musik er skrevet af Babyshambles.
""The Blinding" – 2:59
"Love You But You're Green" – 4:35
"I Wish" – 2:47
"Beg, Steal or Borrow" – 3:07
"Sedative" – 4:04

Album fra 2006
Yeti

Yetien også kendt som "Den Afskyelige Snemand", er en primat-kryptid der hævdes at husere i Himalaya-bjergene. Man har ingen konkrete beviser for dens eksistens, kun få beviser dukkede op i det 20. århundrede. Flere bjergbestigere påstår at have set en yeti eller dens fodspor i sneen.

Udseende 
De fleste er enige om, at det drejer sig om et abe-lignende dyr. Yetiens pels siges at  være sort, brun eller hvid. Derudover er den kendt for sine overdimensionerede fodspor. Yetiens størrelse siges at være mellem 160 cm og 230 cm.

Skalpen 
Den 19. marts 1954 trykte Daily Mail en artikel, der omhandlede fundet af en skalp i Himalaya-bjergene. Skalpen var høj, og kunne forveksles med en gorilla. Efter undersøgelser fandt man dog ud af, at hårene fra skalpen ikke stammede fra en kendt primat eller bjørn, som man i første omgang troede. Skindet og pelsen på skalpen viste sig ved nærmere eftersøgning at stamme fra en bjergged.

Se også 
Bigfoot

Eksterne henvisninger 

 2. juli 2014, videnskab.dk: Forskere analyser hårtotter fra 'den afskyelige snemand'. Forskere har fundet hårtotter, som stammer fra en ukendt ny bjørneart i Himalaya. Spørgsmålet er nu, om de i virkeligheden har fundet Yeti’en? Citat: "...En stor, ukendt bjørn blandt prøverne. Selvom forskerne ikke har fundet den afskyelige snemand, så er der alligevel noget uforklarligt ved hårtotterne. To prøver fra henholdsvis Indien og Bhutan viser sig at indeholde DNA, som er identisk med DNA'et fra en fortids-isbjørn, der levede for mere end 40.000 år siden..."

Kryptider
Blondie

Blondie har flere betydninger:
Blondie (tegneserie) er en tegneserie skabt af Chic Young.
Blondie (rockgruppe) er en rockgruppe fra USA.
Aktuar

En aktuar er kandidat i forsikringsmatematik og har den akademiske titel candidata/candidatus actuariae, forkortet cand.act. Uddannelsen findes i Danmark udelukkende på Københavns Universitet og er normeret til 5 år.

Det centrale indhold i uddannelsen er udover forsikringsmatematik grundlæggende matematik, statistik og sandsynlighedsregning. Derudover figurerer fag som økonomi og jura i mindre omfang.
Jobbet som aktuar er et af de bedst betalte jobs i Danmark. Jobbet som aktuar er rangeret som nummer 1 på listen over de mulige faglærte uddannelser i Danmark, hvor der tages højde for livsløn, break-even alder i forhold til uddannede arbejde samt arbejdsløshed, hvor aktuarer fører stort over eksempelvis Ph.d. som speciallæger og statsvidenskab .

Referencer

Eksterne henvisninger 
 Den Danske Aktuarforening
 Bliv Aktuar 

Stillingsbetegnelser
Egregor

Egregor er et okkult koncept der repræsenterer en "folkesjæl" eller "kollektiv bevidsthed", en autonym, psykisk enhed, skabt af og påvirkende en gruppe af mennesker. Det er summen af et folks eller en gruppe af menneskers samlede bevidsthed.

Esoterik
Okkultisme
Liderlighed

Liderlighed 
 er en rus-agtig tilstand forårsaget af hormoner, der gør en person opstemt til at dyrke sex.
 er en lyst til seksuel nydelse og tilfredsstillelse

Andre betydninger 
Ordet benyttes endvidere til at klassificere en medieliderlig person, der opnår en vis form af liderlighed
ved at fremstå i medier. Dette kan ikke betegnes som en rusagtig tilstand forsaget af hormoner, men et forsøg på at hævde eller fremhæve sig selv eller egne interesser.

Historisk 
I ældre tider benyttedes begrebet ikke kun om seksuel opstemthed, og den med pietistiske øjne, deraf afledte usædelighed eller mangel på moral, men begrebet dækkede også tarvelighed i al almindelighed; "hvor saadan Forældrenes Liderlighed (dvs.: ødselhed) befindes at have foraarsaget Børnenes Fattigdom", og var arbejdet liderligt, så ville det betyde at det var udført sjusket eller skødesløst.

Se også 
 Begær
 Seksualitet

Referencer 

Sexologi
Følelser
Seksualitet
Triops

Triops (Græsk for "treøje") er et vanddyr der tilhører ordenen damrokker i klassen gællefødder, som er en fællesbetegnelse for nogle krebsdyr, som blandt andet er beslægtet med dafnier. Årsagen til at de bliver kaldt gællefødder er ganske enkelt, at deres ben fungerer som åndedrætsorganer (se bilag 1). Og navnet triops skyldes at de har 3 øjne. Slægten Triops inkluderer nogle af verdens ældste nulevende dyrearter.

Udbredelse og levesteder 
Triops er mest udbredt i Amerika, og den er kun observeret i Danmark ganske få gange, men den er udbredt på alle kontinenter undtagen antarktis. Triops lever i små vandhuller, og mindre søer, der i perioder er udtørrede.

Levevis 
Når man som vanddyr lever i vandhuller der i perioder er udtørrede, er det vigtigt at kunne sikre sig de næste generationer på en eller anden måde, så arten ikke kommer til at uddø.

Triops gør det ved at lægge æg, der kan klare udtørringen. Faktisk kan æggene ligge i udtørret tilstand i 20-25 år, og stadig klække i samme øjeblik vandet vender tilbage til vandhullet. Ligeledes sker udviklingen af dyret meget hurtigt, og man vil kunne se tydeligt tegn på liv kun 2 dage efter æggene er kommet i kontakt med vand.

Dog har Triops en relativt kort livsperiode på mellem 20 og 90 dage, alt efter hvor optimale deres forhold er. Denne formeringsmetode har også sine ulemper, blandt andet skal æggene have overstået en vis grad af udtørring før de overhovedet kan klækkes. Altså hvis vandet vender tilbage til vandhullet, inden en vis periode, bliver æggene ikke til noget som helst. Dette er grunden til at arten ikke findes i Danmark, som er et meget stabilt kulturlandskab med varige søer og vandområder som ikke udtørrer, og hvis en sø udtørrer, går der ikke lang tid inden at der kommer vand i form af nedbør. 
Triops' sofistikerede avlsmetode og det faktum at den er altædende, gør dem til ekstremt gode overlevere – og arten har levet stort set uændret i de sidste 200 millioner år og Triops har slægtninge tilbage i Devon, hvor de af ydre så omtrent ud på samme måde.

Hobbydyr 
Fra 1960'erne og frem til nu er Tripos blevet markedsført under navnene aquasaurus og er i markedsføringsgruppen instant life, da de tørre Embryoer klækkes ca. 24 timer efter tilsætning af vand. Da dyrenes æg videnskabeligt er testet til at kunne virke i mindst 20 år under tørre betingelser, kan de købes i instant life-kits, som blot skal tilsættes vand.

Besynderligt nok elsker Triops gulerødder – især kogte.

Se også 
Fereje, sea-monkey
Broøgle - har også tre øjne.

Eksterne henvisninger 

 Welcome to MyTriops, a site dedicated to those fascinating freshwater creatures – 'Triops'.
 triops.at: Links 

Gællefødder
Akvariedyr
Mesozoikum
Norovirus

Norovirus, NoV,  HuNoV, er virus, der forårsager den meget smitsomme Roskildesyge også benævnt akut gastroenteritis, epidemisk non-bakteriel gastroenteritis eller Norwalk Disease. Norovirus er en genetisk forskelligartet gruppe virus, der indeholder positivt polariseret enkeltstrenget RNA, (ssRNA(+)/+ssRNA), der virker direkte som mRNA. 

NoV er i stand til at holde sig infektiøse i miljøet, og derfor er partikelstabiliteten af særlig interesse, da transmission sker via fæces.

Klassifikation 

Norovirus tilhører virusfamilien Caliciviridae,

Ifølge International Committee on Taxonomy of Viruses har slægten Norovirus én art, som kaldes Norwalk-virus.

Norovirus kan genetisk klassificeres i ti forskellige genogrupper (GI - GX), som yderligere kan opdeles i forskellige genetiske klynger eller genotyper. Men Norovirus, der normalt isoleres i tilfælde af akut gastroenteritis, tilhører kun tre genogrupper: 
 GI, genogruppe I omfattende Norwalk-virus, Desert Shield-virus og Southampton-virus,
 GII, genotype II omfattende Bristol virus, Lordsdale virus, Toronto virus, Mexico virus, Hawaii virus og Snow Mountain virus. Type GII.4 med Sydney virus og NewOrleans virus tegner sig for størstedelen af ​​voksne udbrud af gastroenteritis og fejer ofte over hele kloden og
 GIV, genotype IV.

Molekylære forhold 

Norovirus er virus med en kapsid, dvs. en proteinkapsel med icosaedriske geometrier (se billedet).  Størrelsen varierer meget, fra 23 til 40 nm i diameter.  De større kapsider (38-40 nm) udviser T=3-symmetri og er sammensat af 180 VP1-proteiner.  Små kapsider (23 nm) viser T=1-symmetri og er sammensat af 60 VP1-proteiner.

Genomet 
Norovirus indeholder et lineært, ikke-segmenteret positivt polariseret RNA-genom på omkring 7500 baser (7,3 - 8,3 kb), der koder for et stort polyprotein og to andre proteiner:
 Polyproteinet spaltes til seks mindre ikke-strukturelle proteiner (NS1/2 til NS7) af en viral protease (NS6),
 VP1, et større strukturelt kapsidprotein på ca. 58~60 kDa og 
 VP2, et mindre kapsidprotein.

Proteinerne 
Den mest variable region af det virale capside er P2-domænet, som indeholder antigenpræsenterende steder og kulhydrat-receptorbindingsområder.

Henvisninger
Succession

En succession er en ubrudt række.

 Arvefølge – hvor især tronfølge kan kaldes succession
 Succession (økologi) – den udvikling, som sker med plante- og dyresamfundene på et område i løbet af et vist antal år

Anvendes desuden i forbindelse med klimaforhold, der næsten umærkeligt glider over i hinanden.
Godsejer

En godsejer var tidligere en person, der ejede et gods dvs. en samling af landejendomme, hvortil der hørte fæstegods, men bruges i dag også om ejeren af en enkelt herregård. Borgerlige har siden enevældens indførelse haft ret til at eje godser, men de fleste godsejere har traditionelt tilhørt adelen. En fjerdedel af Danmarks ca. 800 herregårde ejes dog stadig af adelen.

Se også 
 Herremand

Stillingsbetegnelser
Mads Lund

Mads Lund (født 1971), dansk tv- og filmproducent. Uddannet fra Danmarks Journalisthøjskole 2001. Redaktionssekretær TV 2 Lorry, reporter og redaktør TV 2 Nyhederne. 

Modtog sammen med sin TV 2-kollega Bo Hjuler prisen "Årets nyhedshistorie" på TV-Festival 2005. Sammen afslørede de i februar 2005, at den konservative Familie- og Forbrugerminister Henriette Kjær i oktober og december 2004 havde fået domme imod sig for manglende betaling.

Mads Lund er stifter af og direktør for produktionsselskabet Vega Pictures. Selskabet producerer film og TV-dokumentar-serier til skandinaviske TV-stationer, virksomheder og institutioner.

TV-produktioner, Producer 

 'ROSKILDE' – (12 afsnit, KANAL 5 (DK), MAX (N), 2011 https://www.facebook.com/roskildekanal5
 'KLINIKKEN' – 12 afsnit, TV3 Puls (DK), 2011 http://tv3.dk/klinikken
 'AKTIONEN' – dokumentar, KANAL 5 (DK), 2011 http://ontv.dk/info/71322852400-aktionen 
 'HUNDEPATRULJEN' – 25 afsnit, KANAL 5 (DK), 2010-2012 https://www.facebook.com/pages/Hundepatruljen/172880706091626
 'VENINDER PÅ 1. KLASSE' – 15 afsnit, KANAL 4 (DK), 2009 https://www.facebook.com/veninder

Dokumentarfilm, Instruktør 

 2007 Riskær – avantgardekapitalisten TV 2 Danmark 2008

TV-dokumentar, Tilrettelægger og Producer 

 Mr. President – præsidentvalget i USA TV 2 Zulu, 2001
 Stærkmandshistorier – TV 2 Zulu, 2001
 Bro mellem brødre TV 2 Danmark, 2000

Eksterne henvisninger 

 Produktionsselskabet VEGA PICTURES 
 Henriette-Kjær sagen TV 2
 
 

Journalister fra Danmark
Bo Hjuler

Bo Hjuler (født 7. maj 1958) er en dansk journalist, reporter på TV 2 FINANS. Han modtog sammen med kollegaen Mads Lund prisen "Årets nyhedshistorie" på TV-Festival 2005. Sammen afslørede de i februar 2005, at den konservative Familie- og Forbrugerminister Henriette Kjær i oktober og december 2004 havde fået domme imod sig for manglende betaling.

Journalister fra Danmark
Ansatte ved TV 2
Millimeterpapir

Millimeterpapir er et stykke papir, der er trykt med fine typisk lyseblå, orange eller grå linjer, der udgør et regelmæssigt gitter, med 1 mm mellem linjerne. Hver femte linje er lidt tykkere, både lodret og vandret. Derved inddeles gitteret i terninger af 5x5mm, dette for at gøre tælling og opmåling af tegninger lettere. Det bruges til at tegne koordinatsystemer, matematiske funktioner, diagrammer, histogrammer, sumkurver, grafer og tekniske tegninger. Ved tekniske tegninger kan man nemt tegne i et andet målestoksforhold.

Det anvendes ofte i forbindelse med undervisning i matematik og teknik. Millimeterpapir fås både i løse ark og i blokke.

</div>

Eksterne henvisninger 
 Millimeterpapir 

Trykke- og skrivepapir
Teknisk tegning
Somatostatin

Somatostatin (SS) (også kendt som growth hormone inhibiting hormone (GHIH) eller somatotropin release-inhibiting hormone (SRIF))  er et peptidhormon der dannes i hypothalamus, maven, tarmene og bugspytkirtlen. Somatostatin er et hæmmende hormon, der bl.a. forhindrer frigivelsen af væksthormon, insulin og glukagon og hæmmer frigivelsen af f.eks. hormonet gastrin.

Somatostatin i hypothalamus produceres i de neuroendokrine nerveceller, beliggende i den periventrikulære kerne. Herfra frisættes hormonet til hypofyseblodet. Somatostatin hæmmer syntese og sekretion af TSH og GH i hypofysen.

Peptidhormoner
Bugspytkirtel
Tarm
TradeDoubler

TradeDoubler er et affiliatenetværk, som udbyder partnerprogrammer. Selskabet blev etableret i Sverige i 1999 og har hovedkvarter i Stockholm og har bl.a. Den Blå Avis, Dell og TDC som kunder.

Den 15. januar 2007 offentliggjorde TradeDoubler et købstilbud fra AOL på godt 5 milliarder kroner. Den 15. marts 2007 blev buddet dog trukket tilbage, da for få aktionærer var villige til at sælge deres aktier til AOL.

Ekstern kilde/henvisning 
TradeDoublers officielle danske hjemmeside

Referencer 

It-virksomheder fra Sverige
Markedsføringsvirksomheder fra Sverige